Mauritz Hammarberg

Lars Mauritz Fabian Hammarberg (20. tammikuuta 1871 Nackan kunta, Ruotsi – 1947)Svenskt biografiskt lexikon, Band 18 Hallart - Heurgren, s. 148. Julkaisun verkkoversio Ruotsin valtionarkiston verkkopalvelussa .  oli ruotsalainen puutarha-arkkitehti. Vuosina 1906–1936 hän toimi Tukholman kaupunginpuutarhurina.

Hammarberg hankki kokemusta puutarha-alalta useissa Ruotsin kartanoissa. Vuosina 1889-1891 hän työskenteli Suomessa Helsingissä Helsingin kaupunginpuutarhassa. Hän valmistui vuonna 1893 Ruotsin kuninkaallisen maatalousakatemian puutarhakoulusta ja teki vuosina 1894–1898 opintomatkoja Saksaan, Englantiin ja Ranskaan.

Vuosina 1898–1906 Hammarberg toimi kaupunginpuutarhurina Turussa Suomessa. Hammarbergin suunnitelmiin perustuvat muun muassa Turun Kupittaanpuiston ensimmäiset lintulammikot vuodelta 1905 ja vuonna 1912 avattu Kupittaan maauimala. Vuonna 1906 Hammarberg palasi Ruotsiin ja työskenteli siellä Tukholman kaupunginpuutarhurina vuoteen 1936. Tuona aikana hän suunnitteli kaupunkiin useita puistoja, joihin kuuluu muiden muassa vuosina 1929–1930 toteutettu Nobelparken.

Lähteet

Luokka:Ruotsalaiset arkkitehdit
Luokka:Maisema-arkkitehdit
Luokka:Ruotsalaiset puutarhurit
Luokka: Vuonna 1871 syntyneet
Luokka:Vuonna 1947 kuolleet